
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

 privind aprobarea, în baza Legii nr. 34/1998, a liniilor prioritare pentru subvenţionarea
 din bugetul local al Municipiului Focşani a asociaţiilor şi fundaţiilor care acordă 
servicii sociale  pentru anul 2012,  constituirii Comisiei de evaluare şi selecţionare, 

a regulamentului de organizare şi funcţionare a acesteia, Grilei de evaluare precum 
şi  nivelul mediu lunar al subvenţiei care se acordă pentru o persoană asistată 
              Consiliul Local al Muncipiului Focşani , judeţul Vrancea , întrunit în şedinţă ordinară;

      Analizând proiectul de hotărâre iniţiat de Primarul Municipiului Focşani, prin care se propune aprobarea, în baza Legii nr. 34/1998, a liniilor prioritare pentru subvenţionarea din bugetul local al Municipiului Focşani a asociaţiilor şi fundaţiilor care acordă servicii sociale  pentru anul 2012, constituirii Comisiei de evaluare şi selecţionare, a regulamentului de organizare şi funcţionare a acesteia, Grilei de evaluare precum şi  nivelul mediu lunar al subvenţiei care se acordă pentru o persoană asistată ,  şi raportul  Direcţiei economice înregistrat la nr. 56211/31.10.2011  ; 

· văzând avizul favorabil al Comisiei pentru buget, finanţe, investiţii, liberă iniţiativă economic şi servicii publice şi Comisiei pentru  drepturile omului, culte, relaţi cu cetăţenii, muncă şi protecţie socială;

· având în vedere procesul verbal de numărare a voturilor secret exprimate;

· în conformitate cu prevederile art.1 alin (3) din H.G.R. nr.1153/2001 pentru aprobarea Normelor metodologice de aplicare a prevederilor Legii nr.34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, a asociaţiilor şi fundaţiilor, a unităţilor de asistenţă socială, cu modificările şi completările ulterioare, H.G.R. nr.539/2005 pentru aprobarea Nomenclatorului institutiilor de asistenta sociala si a structurii orientative de personal, a Regulamentului – cadru de organizare si functionare a institutiilor de asistenta sociala precum si a prevederilor O.G. R. nr.68/2003 privind serviciile sociale, cu modificările şi completările ulterioare şi H.G.R. 1024/2004 pentru aprobarea Normelor metodologice de aplicare a prevederilor Ordonanţei Guvernului nr. 68/2003 privind serviciile sociale, precum şi a Metodologiei de acreditare a furnizorilor de servicii sociale;
· în baza art. 36 alin. (1) şi (2) lit. “b”-  alin. (4) lit.”a”,  lit.”d” -  alin.(6) lit. „a” pct.2  şi  în 
temeiul art. 45 alin  (2) lit.”a” şi alin (5) din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:

                Art.1 Se aprobă liniile prioritare de subvenţionare din bugetul local al Municipiului Focşani  a asociaţiilor şi fundaţiilor care acordă servicii sociale  în anul 2012,  pentru următoarele categorii de persoane beneficiare:

    a) persoane vârstnice;
    b) persoane tinere care părăsesc sistemul de protecţie a copilului;
    c) persoane victime ale violenţei în familie;
    d) persoane victime ale traficului de persoane;
    e) persoane toxico-dependente;
    f) alte persoane aflate în dificultate, respectiv persoane şi familii cu venituri mici;
    g) persoane imigrante şi refugiaţi;
    h) persoane fără adăpost;
    i) persoane cu handicap;
    j) copii separaţi sau cu risc de separare de părinţi.
                  Art.2 (1) Se aprobă constituirea Comisiei de evaluare şi selecţionare a asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială şi solicită subvenţii din bugetul local al municipiului Focşani pentru anul 2012, formată din 5 membri, respectiv 3 consilieri locali şi 2 reprezentanţi ai Primăriei Municipiului Focşani, în următoarea componenţă:

1. Dumitru Constantin
2. Boboc Rodica Tudorita

3. Vrancianu Gicu
                             (2) Reprezentanţii Primăriei Municipiului Focşani vor fi desemnaţi prin Dispoziţia Primarului.
                  Art. 3  Se aprobă Regulamentul de organizare şi funcţionare a Comisiei de evaluare şi selecţionare a asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială şi solicită subvenţii din bugetul local al Municipiului Focşani pentru anul 2012, prevăzut în anexa nr. 1 care face parte integrantă din prezenta hotărâre.
                 Art. 4  Se aprobă Grila de evaluare a asociaţiilor şi fundaţiilor, prevăzută în anexa nr. 2 care face parte integrantă din prezenta hotărâre.

                Art. 5  Se aprobă nivelul mediu lunar al subvenţiei pentru o persoană asistată care se acordă de la bugetul local al Municipiului Focşani pe anul 2012, pentru servicii de asistenţă socială după cum urmează:
    a) 130 lei/persoană, pentru centrul de zi;

    b) 110 lei/persoană, pentru unitatea de îngrijiri la domiciliu;

    c)   90 lei/persoană, pentru cantina socială sau alte servicii de acordare a hranei.
               Art. 6 Prezenta hotărâre va fi comunicată de către Direcţia  administraţie publică locală, legalitate, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică şi Serviciul Public Local de Asistenţă Socială Focşani.

        PREŞEDINTE DE ŞEDINŢĂ, 

            Matişan Bogdan Emilian

                                                                                                CONTRASEMNEAZĂ:
                                                                                                  SECRETARUL MUNICIPIULUI
                                                                                                                  FOCŞANI

                                                                                                 Corhană Eduard Marian        

